ຣັດ​ເຊຍ​ ຢາກ​ສ້າງຄວາມ​ສຳ​ພັນ ໃນ​ທາງບວກ ແໜ້ນ​ແຟ​້ນຂຶ້ນ​ຕື່ມ ກັບ​ ອາ​ຟ​ຣິ​ກາ ທີ່ກອງ​ປະ​ຊຸມ ໂຊ​ຈີ​ 
ກອງ​ປະ​ຊຸມ​ສຸດຍອດ ​ໂຊ​ຈີ ທີ່​​ມີປະ​ທານ​​ຮ່ວມ ໂດຍ​ປະ​ທາ​ນາ​ທິ​ບໍ​ດີ​ຣັດ​ເຊຍ ທ່ານວ​ລາ​ເດີ​ເມຍ ປູ​ຕິນ ແລະ​ ປະ​ທາ​ນາ​ທິ​ບໍ​ດີ​ອີ​ຈິບ ທ່ານ​ອັບ​ແດ​ລ ຟາ​ຕາ​ ແອ​ລ-ຊິ​ຊີ ຈະ​ເລີ້ມ​​ດ້ວຍ​ເລື້ອງ ​ເສດ​ຖະ​ກິດ ແລະ ຄວາມ​ປອດ​ໄພ.
ພວກເຈົ້າໜ້າທີ່ອາຟຣິກາຫຼາຍສິບຄົນ ແລະບັນດາຜູ້ນຳທຸລະກິດ ຈະໄປເຕົ້າໂຮມກັນ ຢູ່ເມືອງໂຊຈີ (Sochi) ໃນປະເທດຣັດເຊຍ ອາທິດນີ້ ເພື່ອເຂົ້າຮ່ວມກອງປະຊຸມສຸດ ຍອດເປັນເວລາສອງວັນທີ່ແນໃສ່ເພື່ອເສີມຂະຫຍາຍຄວາມສຳພັນລະຫວ່າງສະຫະພັນ ຣັດເຊຍ ແລະ 54 ປະເທດໃນອາຟຣິກາທັງໝົດ ມົສກູຫວັງວ່າ ກອງປະຊຸມສຸດຍອດນີ້ ທີ່ມີປະທານຄູ່ ໂດຍປະທານາທິບໍດີຣັດເຊຍ ທ່ານ ວລາເດີເມຍ ປູຕິນ ແລະປະທານາທິບໍດີອີຈິບທ່ານອັບແດລ ຟາຕາ ແອລ-ຊິຊີຈະເລີ້ມ ດ້ວຍການເປັນຄູ່ຮ່ວມງານທາງດ້ານເສດຖະກິດ ຄວາມປອດໄພ ແລະການເມືອງ ທ່ານເຈມສ໌ ໂຈນາ ອະດີດຮອງເລຂາທິການໃຫຍ່ສະຫະປະຊາຊາດຮັບຜິດຊອບກ່ຽວ ກັບກິດຈະການດ້ານການເມືອງໄດ້ກ່າວຕໍ່ວີໂອເອວ່າ ການຂະຫຍາຍຄວາມສຳພັນສຳ ລັບຣັດເຊຍແລ້ວ ແມ່ນໝາຍຄວາມວ່າ ສາມາດປັບໂຕໄດ້ຫຼາຍຂຶ້ນສຳລັບບັນດາປະ ເທດໃນອາຟຣິກາ ໃນການຊອກຫາການຮ່ວມມືກັບສາກົນ ທ່ານໂຈນາ ກ່າວວ່າ ມັນມີທາງເລືອກຫຼາຍຂຶ້ນ ບໍ່ຕ້ອງອາໄສເພິ່ງພາແຕ່ພຽງມະຫາອຳ ນາດນຶ່ງດຽວ ບໍ່ວ່າມະຫາອຳນາດນັ້ນ ຈະເປັນຍີ່ປຸ່ນ ຈີນ ຫຼືສະຫະພາບຢູໂຣບ ” ຣັດເຊຍອາດຍັງມີຄວາມຫວັງທີ່ຈະເຂົ້າໄປເຕີມເຕັມຊ່ອງຫວ່າງທີ່ປະປ່ອຍໄວ້ໂດຍ ສະຫະລັດ ຊຶ່ງເປັນທີ່ປາກົດວ່າ ການມີໜ້າໃນປັດຈຸບັນ ພວມຫລຸດນ້ອຍຖອຍລົງ ໃນເດືອນສິງຫາ ປີ 2018 ໜັງສືພິມນິວຢອກໄທມ໌ ໄດ້ລາຍງານວ່າ ສະຫະລັດ ຈະ ເລີ້ມຖອນກຳລັງທະຫານ ແລະຫລຸດການປະຕິບັດງານຢູ່ໃນທົ່ວອາຟຣິກາ ນອກນັ້ນແລ້ວ ຍັງບໍ່ເປັນທີ່ຈະແຈ້ງວ່າ ຍຸດທະສາດໃໝ່ ທີ່ໄດ້ເຜີຍແຜ່ໃນລະດູຮ້ອນປີນີ້ “ສ້າງຄວາມຮັ່ງມີໃຫ້ອາຟຣິກາ” ຈະເຮັດໃຫ້ຮູບຮ່າງການພົວພັນຂອງ ອາເມຣິກາ ຢູ່ໃນ ອາຟຣິກາ ເປັນແບບໃດ ໂດຍສະເພາະຫຼັງຈາກການລາອອກໄປຢ່າງກະທັນຫັນ ຂອງ ທີ່ປຶກສາຄວາມໝັ້ນຄົງແຫ່ງຊາດ ທ່ານຈອນ ໂບລຕັນ ຊຶ່ງເປັນຜູ້ທຳອິດທີ່ໄດ້ເປີດເຜີຍ ແຜນດັ່ງກ່າວ ຢູ່ມູນນິທິ Heritage ໃນເດືອນທັນວາແລ້ວນີ້ ແລະເວລາປະທານາທິບໍດີດໍໂນລ ທຣຳ ບໍ່ໄດ້ກ່າວເຖິງອາຟຣິກາໃນຄຳປາໄສຕໍ່ ກອງ ປະຊຸມສະມັດຊາໃຫຍ່ສະຫະປະຊາຊາດຫວ່າງມໍ່ໆມານີ້ ທ່ານໂຈນາ ກ່າວວ່າ ໄດ້ສົ່ງ ຂ່າວທີ່ຈະແຈ້ງ ທ່ານໂຈນາ ກ່າວວ່າ “ຖ້າຫາກທ່ານຟັງຄຳປາໄສຂອງປະທານາທິບໍດີທຣຳ ທີ່ ໄດ້ກ່າວ ຢູ່ສະຫະປະຊາຊາດແລ້ວ ທ່ານບໍ່ໄດ້ເວົ້າເຖິງອາຟຣິກາເລີຍ ເພາະສະນັ້ນ ເປັນຫຍັງ ຊາວອາຟຣິກາຈຶ່ງຄວນ ເຂົາເຈົ້າເຮັດຫຍັງໄດ້? ຖ້າຫາກຜົນປະໂຫຍດບໍ່ໃຫຍ່ພໍ ຢູ່ອີກ ທາງເບື້ອງນຶ່ງ?”